|  |
| --- |
| **ՊԱՅՄԱՆԱԳԻՐ**  *պատշաճ արտադրական գործունեության համապատասխանության դիտարկման* |
| ք.Երևան | --/--/----թ. |
| «\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_»\_\_\_\_\_\_\_\_\_\_՝ ի դեմս տնօրեն \_\_\_\_\_\_\_\_\_\_\_\_\_\_\_\_\_(այսուհետ՝ Հայտատու), մի կողմից, և «Դեղերի և բժշկական տեխնոլոգիաների փորձագիտական կենտրոն» ՊՈԱԿ-ն` ի դեմս տնօրեն Արայիկ Բաղրյանի (այսուհետ` Կենտրոն), մյուս կողմից, որոնք համատեղ հիշատակման դեպքում կանվանվեն Կողմեր, կնքեցին սույն պայմանագիրը (այսուհետ՝ Պայմանագիր) հետևյալի մասին. |
| 1. **ՊԱՅՄԱՆԱԳՐԻ ԱՌԱՐԿԱՆ**
 |
| * 1. Պայմանագրի համաձայն Կենտրոնը պարտավորվում է իրականացնել պատշաճ արտադրական գործունեության համապատասխանության դիտարկում (այսուհետ՝ Դիտարկում), իսկ Հայտատուն պարտավորվում է փոխհատուցել դիտարկման հետ կապված ծախսերը՝ Պայմանագրով սահմանված կարգով:
 |
| * 1. Դիտարկումն իրականացվում է Հայաստանի Հանրապետության օրենսդրությամբ սահմանված կարգով:
 |
| * 1. Դիտարկվող յուրաքանչյուր արտադրատարածքի անվանումը, հասցեն, Դիտարկման ենթակա արտադրանքը/գործընթացները և Դիտարկման իրականացման ժամկետը նշվում են Պայմանագրի հավելվածներում (այսուհետ՝ Հավելված), որոնք կազմում են Պայմանագրի անբաժանելի մասը:
 |
| * 1. Դիտարկմանն առնչվող հասկացությունները Պայմանագրում կիրառվում են Հայաստանի Հանրապետության օրենսդրությամբ սահմանված իմաստներով:
 |
| 1. **ԿՈՂՄԵՐԻ ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ**
 |
| * 1. **Կենտրոնը պարտավոր է՝**
 |
| * + 1. Պայմանագրով սահմանված կարգով և ժամկետում կատարել ստանձնած պարտավորությունները` ղեկավարվելով Հայաuտանի Հանրապետության oրենuդրությամբ.
 |
| * + 1. Դիտարկման գործընթացում չներգրավել երրորդ անձանց՝ եթե Կողմերն այլ գրավոր համաձայնություն չկնքեն.
 |
| * + 1. անհապաղ և գրավոր կերպով տեղեկացնել Հայտատուին՝ Դիտարկման գործընթացի ցանկացած խոչընդոտի մասին, որը կարող է նշանակալիորեն ազդել Դիտարկման արդյունքի վրա կամ Հայտատուի համար առաջացնել այլ բացասական հետևանքներ:
 |
| * 1. **Կենտրոնն իրավունք ունի`**
 |
| * + 1. պահանջել Դիտարկման հետ կապված վճարումների կատարումը Հայտատուի կողմից՝ Պայմանագրի 3-րդ մասով սահմանված կարգով.
 |
| * + 1. պահանջել Դիտարկման համար անհրաժեշտ փաստաթղթերը և տեղեկությունները.
 |
| * + 1. դադարեցնել Դիտարկման գործընթացը՝ Հայտատուի կողմից Հայաստանի Հանրապետության օրենսդրությամբ կամ Պայմանագրով դիտարկմանն առնչվող սահմանված պարտավորությունները չկատարելու դեպքում.
 |
| * + 1. իրականացնել Դիտարկման պատշաճ կատարման համար Հայաստանի Հանրապետության օրենսդրությամբ սահմանված անհրաժեշտ այլ գործողություններ:
 |
| * 1. **Հայտատուն պարտավոր է՝**
 |
| * + 1. կատարել վճարումներ՝ Պայմանագրի 3-րդ մասով սահմանված կարգով.
 |
| * + 1. իր նախաձեռնությամբ Դիտարկման իրականացման ժամկետների փոփոխության դեպքում՝ փոխհատուցել փոփոխության հետ կապված փաստացի ծախսերը.
 |
| * + 1. ապահովել Դիտարկման իրականացման համար անհրաժեշտ Հայաստանի Հանրապետության օրենսդրությամբ սահմանված գործողությունների կատարումը:
 |
| * 1. **Հայտատուն իրավունք ունի՝**
 |
| * + 1. պահանջել Դիտարկումն իրականացնել Հայաստանի Հանրապետության օրենսդրությամբ սահմանված կարգին համապատասխան.
 |
| * + 1. Պայմանագրից շեղումներ կամ այլ թերություններ հայտնաբերելու դեպքում՝ անհապաղ հայտնել Կենտրոնին.
 |
| 1. **ՊԱՅՄԱՆԱԳՐԻ ԳԻՆԸ, ՎՃԱՐՄԱՆ ԿԱՐԳԸ ԵՎ ԺԱՄԿԵՏՆԵՐԸ**
 |
| * 1. Դիտարկման արժեքը սահմանվում է համապատասխան Հավելվածով:
 |
| * 1. Դիտարկման գործընթացն սկսվում է Հայտատուի կողմից Հավելվածում նշված Դիտարկման վարձի 100%-ի չափով կանխավճարը Կենտրոնի հաշվին ստանալուց հետո:
 |
| * 1. Հայտատուն պարտավոր է հատուցել նաև Կենտրոնի կողմից Դիտարկման իրականացումն ապահովելու հետ կապված փաստացի կատարված ծախսերը, եթե այդպիսիք եղել են` Կենտրոնի կողմից դրանց վերաբերյալ հաշվարկային փաստաթուղթը կամ փոխանցման հաշիվը ներկայացնելուց հետո՝ 5 աշխատանքային օրվա ընթացքում:
 |
| * 1. Պայմանագրով սահմանված վճարումները կատարվում են Կենտրոնի կողմից Պայմանագրում նշած բանկային հաշվին գումարի փոխանցման միջոցով:
 |
| 1. **ԴԻՏԱՐԿՄԱՆ ԱՐԴՅՈՒՆՔՆԵՐԻ ՀԱՆՁՆՈՒՄ-ԸՆԴՈՒՆՈՒՄԸ**
 |
| * 1. Դիտարկման գործընթացի ավարտին Կենտրոնի բանկային հաշվին Դիտարկման բոլոր ծախսերը կազմող գումարները ստանալուց հետո Հայտատուին տրամադրվում է Դիտարկման հաշվետվությունը՝ Հայաստանի Հանրապետության օրենսդրությամբ սահմանված կարգով, և դուրս է գրվում հարկային հաշիվ:
 |
| * 1. Հայտատուի կողմից գրավոր առարկությունների վերաբերյալ համաձայնություն ձեռք չբերելու դեպքում վեճը լուծվում է Պայմանագրով և Հայաստանի Հանրապետության օրենսդրությամբ սահմանված կարգով:
 |
| 1. **ՊԱՅՄԱՆԱԳՐԻ ԺԱՄԿԵՏԸ ԵՎ ԼՈՒԾՈՒՄԸ**
 |
| * 1. Պայմանագիրը կնքվում է անորոշ ժամկետով: Պայմանագիրը և Հավելվածը ուժի մեջ են մտնում երկկողմանի ստորագրման պահից և գործում են մինչ դրանցով սահմանված պարտավորությունների ամբողջական և պատշաճ կատարումը:
 |
| * 1. Պայմանագիրը կարող է լուծվել Կողմերի փոխադարձ համաձայնությամբ, ինչպես նաև Հայաստանի Հանրապետության օրենսդրությամբ սահմանված կարգով:
 |
| * 1. Հայտատուն իրավունք ունի միակողմանի վաղաժամկետ լուծել Պայմանագիրը՝ Կենտրոնին փոխհատուցելով Դիտարկման ծախսերն ամբողջությամբ: Դիտարկման վարձը ենթակա չէ վերադարձման: Հավելվածով սույն կետից տարբերվող պայմաններ սահմանված լինելու դեպքում գործում են Հավելվածով սահմանված պայմանները:
 |
| * 1. Կենտրոնը իրավունք ունի միակողմանի վաղաժամկետ լուծել Պայմանագիրը՝ Հավելվածում նշված դիտարկման իրականացման ժամկետից առնվազն մեկ ամիս առաջ Հայտատուի կողմից կանխավճարը չփոխանցելու դեպքում:
 |
| * 1. Պայմանագրով սահմանված կարգով և ժամկետներում Հայտատուի կողմից Դիտարկման ծախսերը չփոխհատուցելու կամ վճարումները ոչ պատշաճ կատարելու դեպքում Կենտրոնն իրավունք ունի միակողմանի, առանց ծանուցման դադարեցնել Պայմանագիրը` պահանջելով Հայտատուից փոխհատուցել փաստացի կատարված ծախսերը, ինչպես նաև չվերադարձնել Հայտատուի կողմից արդեն իսկ կատարված վճարումները:
 |
| 1. **ԿՈՂՄԵՐԻ ՊԱՏԱՍԽԱՆԱՏՎՈՒԹՅՈՒՆԸ**
 |
| * 1. Կենտրոնը պատասխանատվություն է կրում Դիտարկման ոչ պատշաճ կերպով իրականացման համար:
 |
| * 1. Կենտրոնը պատասխանատվություն չի կրում Դիտարկման արդյունքի այն թերությունների համար, որոնք չեն առաջացել Կենտրոնի մեղքով, առաջացել են Հայտատուի մեղքով կամ Պայմանագրով նախատեսված պարտավորությունները չկատարելու հետևանքով:
 |
| * 1. Կենտրոնը Պայմանագրով ստանձնած պարտավորությունների բարեխիղճ և որակյալ կատարումից բացի այլ երաշխավորություններ չի տալիս, մասնավորապես, չի երաշխավորում Դիտարկման արդյունքը՝ անկախ արդյունքի կանխատեսելիությունից:
 |
| * 1. Կողմերը Պայմանագրով ստանձնած պարտավորությունների չկատարման կամ ոչ պատշաճ կատարման համար պատասխանատվություն են կրում Հայաստանի Հանրապետության օրենսդրությամբ սահմանված կարգով:
 |
| 1. **ԳԱՂՏՆԻՈՒԹՅՈՒՆԸ**
 |
| * 1. Կենտրոնը պարտավորվում է պահպանել գաղտնիությունը և չհրապարակել Հայտատուի վերաբերյալ մասնագիտական, գործարար և որևէ այլ տեղեկատվություն, ինչպես նաև չօգտագործել այդ տեղեկատվությունն իր անձնական կամ երրորդ անձանց օգտին:
 |
| * 1. Կենտրոնն առանց Հայտատուի համաձայնության չպետք է դիտարկման տարածքից վերցնի փաստաթղթեր, նյութական կրիչներ և հիշողություն պարունակող այլ սարքավորումներ:
 |
| * 1. Կենտրոնը երաշխավորում է, որ Հայտատուին վերաբերող կամ նրան առնչվող տեղեկությունների չհրապարակման վերաբերյալ համապատասխան պայմանագրեր ունի կնքած իր այն աշխատողների հետ, ովքեր իրականացնելու են Պայմանագրով նախատեսված Դիտարկումը:
 |
| 1. **ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆԸ (ֆորս-մաժոր)**
 |
| * 1. Պայմանագրով պարտավորություններն ամբողջությամբ կամ մասնակիորեն չկատարելու համար Կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության արդյունք, որը ծագել է Պայմանագիրը կնքելուց հետո, և որը Կողմերը չէին կարող կանխատեսել կամ կանխարգելել: Այդպիսի իրավիճակներից են տարերային աղետները և պատերազմը, պետական մարմինների ակտերը, օրենսդրության փոփոխությունները և այլն, որոնք առաջանում են Կողմերի կամքից անկախ և անհնարին են դարձնում Պայմանագրով ստանձնած պարտավորությունների կատարումը:
 |
| * 1. Եթե արտակարգ ուժի ազդեցությունը շարունակվում է երեք ամսից ավելի, ապա Կողմերից յուրաքանչյուրն իրավունք ունի լուծել Պայմանագիրը` այդ մասին նախապես տեղյակ պահելով մյուս կողմին: Ընդ որում` նման հիմքով պայմանագրի լուծումը չի ազատում Հայտատուին փաստացի կատարված ծախսերի փոխհատուցումից:
 |
| 1. **ԿՈՂՄԵՐԻ ՀԱՂՈՐԴԱԿՑՈՒԹՅՈՒՆԸ**
 |
| * 1. Կողմերի միջև Պայմանագրի կատարման շրջանակներում իրականացվող հաղորդակցությունը (գրագրությունը), այդ թվում` Հայտատուի կողմից Կենտրոնին տեղեկությունների տրամադրումը, իրականացվում է գրավոր (առձեռն), փոստով կամ էլեկտրոնային հաղորդակցության միջոցներով: Էլեկտրոնային փոստի միջոցով գրագրություն իրականացնելու դեպքում ծանուցումը համարվում է ստացված նամակը ուղարկելուն հաջորդող օրը:
 |
| * 1. Կողմերի միջև Պայմանագրի կատարման շրջանակներում իրականացվող հաղորդակցությունը (գրագրությունը) իրականացվում է Պայմանագրում նշված հասցեներով: Հասցեների փոփոխության դեպքում Կողմերը պարտավոր են տրամադրել նոր հասցե: Սույն կետում սահմանված պարտավորության խախտման դեպքում Պայմանագրի համաձայն կատարված ծանուցումները ուղարկվում են վերջին հայտնի փոստային հասցեով և համարվում են հանձնված` անկախ հասցեատիրոջ կողմից այն ստանալու փաստից:
 |
| * 1. Հայտատուն փաստում է, որ տեղեկացված է և տալիս է իր համաձայնությունը Կենտրոնի (ներառյալ՝ վերջինիս աշխատակիցների) հետ Պայմանագրի գործողության ընթացքում կատարվելիք հեռախոսային բոլոր խոսակցությունների ձայնագրման մասին:
 |
| 1. **ԵԶՐԱՓԱԿԻՉ ԴՐՈՒՅԹՆԵՐ**
 |
| * 1. Պայմանագրի նկատմամբ կիրառվում է Հայաստանի Հանրապետության օրենսդրությունը:
 |
| * 1. Պայմանագրի կատարման և դադարեցման կապակցությամբ ծագող տարաձայնությունները և վեճերը բանակցությունների ճանապարհով չլուծելու դեպքում դրանք ենթակա են լուծման Հայաստանի Հանրապետության դատարանների կողմից:
 |
| * 1. Պայմանագրի որևէ դրույթ անվավեր ճանաչվելու հանգամանքը չի ազդում Պայմանագրի որևէ այլ դրույթի վավերականության վրա, եթե Պայմանագիրը կարող էր կնքվել նաև առանց անվավեր մասը նրա մեջ ներառելու:
 |
| * 1. Պայմանագրի բոլոր փոփոխությունները և լրացումները կատարվում են Կողմերի ստորագրությամբ մեկ փաստաթուղթ կազմելու միջոցով:
 |
| * 1. Պայմանագիրը կազմված է հայերեն լեզվով, երկու հավասարազոր օրինակից: Կողմերին տրվում է Պայմանագրի մեկական օրինակ:
 |
| * 1. Պայմանագիրն ու Հավելվածը, ինչպես նաև լրացումները կարող են կնքվել նաև փոխանակելով փաստաթղթերը էլեկտրոնային հաղորդակցության միջոցներով:
 |
| **11.ԿՈՂՄԵՐԻ ՎԱՎԵՐԱՊԱՅՄԱՆՆԵՐԸ ԵՎ ՍՏՈՐԱԳՐՈՒԹՅՈՒՆՆԵՐԸ** |
| ՀԱՅՏԱՏՈՒ | ԿԵՆՏՐՈՆ |
| «----------» ---------- | «Դեղերի և բժշկական տեխնոլոգիաների փորձագիտական կենտրոն» ՊՈԱԿ |
| Հասցե |  | Հասցե | ՀՀ, ք.Երևան 0051, Կոմիտաս պող 49/5  |
|  |  | ՀՎՀՀ | 08275442 |
| Էլ. փոստ |  | Էլ.փոստ | info@ampra.am |
| Բանկային տվյալներ |  | Հաշվեհամար | 900018009804Գործառնական վարչություն |
|  |  |
| Տնօրեն՝ ---------------------------- | Տնօրեն՝ Արայիկ Բաղրյան |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Կ.Տ | \_\_\_\_\_\_\_\_\_\_\_\_\_\_\_\_\_\_\_\_\_\_\_Կ.Տ. |